  Майя Бывальцева «Живая классика» фонд Удмуртиысь дышетскисьёсты Мерлыко ӵектосъёс кылдытонъя школае пыриськыны ӧтё. Пиналъёс ӵектосэз малпанысен улонэ пыӵатытозь ортчозы. Со сярысь фондлэн пресс-службаез ивортэ. Гужем толэзьёс ӵоже быдэ вуымтэос тодозы, кызьы мерлыко но ужбергатон ӵектосъёс кылдытӥсько, команда кылдытыны, отын рольёсты люкылыны, кенешонъёс радъяны но нуыны дышетскозы «Живая классика» фондлэн пресс-службаезШколае пыриськон дунтэк, дышетон дистанционной амалэн мынэ. 10-17 аресъем пиналъёс куриськонъёссэс ӵектослэн нимлыко  яке мерлыко вотэсысь  сётыны быгато. Дышетскемзы бере быдэ вуымтэос мерлыко ӵектосъёсъя калыккуспо конкурсэ пыриськыны быгатозы. «Живая классика» фонд партнёръёсыз юрттэмен устооссэ ӵектосъёсты Россиын но ӵектослэн калыккуспо форматаз пыриськись кунъёсын улонэ пыӵатэ. Тодэ вайытом, Удмуртиын нылашъёслы «Чеберинка» йӧскалык вожвылъяськонэ куриськонъёсты кутыны кутскизы. Тегъёс: Мерлык Дышетон Ижкар Удмуртия пиналъёс  